La col·lecta anual per a la lluita contra el càncer acaba amb una gran foto de família
2025-07-24

Ha sigut un cap de setmana molt intens per a la Junta Local contra el Càncer de Burjassot ja que l’entitat, presidida per Lola Angresola, ha celebrat la seua col·lecta anual amb l’objectiu de recollir la major quantitat d’ajuda que es destinarà, de manera íntegra, a la lluita contra el càncer.

Així, després d’un matí de gran activitat per a totes les components de l’entitat, l’Ajuntament del municipi era el punt de trobada per a realitzar el lliurament de les urnes i la tradicional foto de família que donava per finalitzada la col·lecta.

Una foto de família a la qual no podia faltar l’alcalde de Burjassot, Rafa García que, acompanyat del regidor de Policia i Seguretat Ciutadana, Manuel Pérez Menero, es desplaçava al Consistori, després de realitzar la seua aportació a la lluita contra la malaltia en la taula petitòria del seu barri, per a donar tot el seu suport a la Junta Local contra el Càncer de Burjassot.

En uns dies es coneixerà el total de les aportacions realitzades.